Državni i višestruki županijski prvak u oranju plugovima ravnjacima, Radivoj Rekić iz Naudovca, u dresu Hrvatske, osvojio je 21. mjestu na Svjetskom prvenstvu koje se održalo nedaleko Stuttgarta. Rekić je nastupio u konkurenciji 26 izabranika u kategoriji ravnjaka, a ovaj nastup na svjetskoj smotri bit će mu sjajno iskustvo za dalje. Podršku njegovom nastupu, dao je i načelnik Općine Suhopolje Siniša Horvat, kao i predstavnici Virovitičko-podravske županije uz župana i njegovog zamjenika, Igora Androvića i Marija Klementa.

Osim toga, u Stuttgartu su, izmađu ostalih, nastup našeg orača, kao i drugog predstavnika, Zorana Piskača iz Bjelovarsko-bilogorske županije pratio državni tajnik u Ministarstvu poljoprivrede Tugomir Majdak kao i pomoćnik ravnatelja za organizaciju i koordinaciju rada pri Hrvatskoj poljoprivredno-šumarskoj savjetodavnoj službi i trener državne reprezentacije u oranju Siniša Hrgović… (www.vpz.hr, Fotografije: Facebook)